एनएनआईपीए अवार्ड चैतमा
नेपाल राष्ट्रिय तथा अन्तर्राष्ट्रिय खेलाडी संघले १७ औं एनएनआईपीए स्पोर्ट्स अवार्ड आउँदो चैत १७ गते आयोजना गर्ने भएको छ । संघले प्रत्येक वर्ष खेलाडीको प्रोत्साहनका लागि विभिन्न खेलका उत्कृष्ट खेलाडीलाई सम्मान गर्दै आएको छ ।
काठमाडौँ — नेपाल राष्ट्रिय तथा अन्तर्राष्ट्रिय खेलाडी संघले १७ औं एनएनआईपीए स्पोर्ट्स अवार्ड आउँदो चैत १७ गते आयोजना गर्ने भएको छ । संघले प्रत्येक वर्ष खेलाडीको प्रोत्साहनका लागि विभिन्न खेलका उत्कृष्ट खेलाडीलाई सम्मान गर्दै आएको छ ।नेपाल ओलम्पिक कमिटीबाट आधिकारिताप्राप्त २७ खेललाई आधार मानेर सम्बन्धित संघबाट सिफारिस उत्कृष्ट खेलाडीलाई संघले वर्ष खेलाडीको रुपमा सम्मान गर्दै आएको छ । त्यसमध्येबाट एक पुरुष र एक महिला खेलाडीलाई सर्वोत्कृष्ट खेलाडी घोषित गरेर सम्मान गरिने छ । त्यसबाट १–१ महिला र पुरुष प्रतिभाशाली खेलाडी घोषित गरिनेछ । एक पाका खेलकर्मीलाई गजराज आदर्श खेल व्यक्तित्व प्रदान गरिने संघले जनाएको छ ।त्यस्तै एक खेलपत्रकार एनएनआईपीए खेल पत्रकारिता पुरस्कार र एक पारा खेलाडीलाई वर्ष पारा खेलाडी सम्मान प्रदान गरिेने संघका अध्यक्ष दीपक श्रेष्ठले जनाएका छन् । सर्वोत्कृष्ट खेलाडीद्वयले जनही एक लाख, प्रतिभाशाली खेलाडीद्वयले जनही ५० हजार, उत्कृष्ट खेलाडीले जनही १० हजार रुपैयाँ प्रदान गरिनेछ ।